Diari Oficial de la Generalitat Valenciana


Sumari del DOGV 8396, del 03-10-2018 (2018/9102)

RESOLUCIÓ de 27 de setembre de 2018, del president de l'Institut Valencià de Competitivitat Empresarial (IVACE), per la qual es disminueix el pressupost del programa d'ajudes per a la preparació de propostes per a la presentació a convocatòries del Programa marc d'investigació i innovació 2014 - 2020 Horitzó 2020 (Horitzó-CV) amb càrrec al pressupost de l'exercici 2018.
------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8396

Data del DOGV
:   03-10-2018

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2018/9102


Data del document
:   27-09-2018

Organisme emissor
:   Institut Valencià de Competitivitat Empresarial

Tipus de document
:   Resolució

Anàlisi jurídica

 Descriptors 

:   * ajuda pública

RESOLUCIÓ de 27 de setembre de 2018, del president de l'Institut Valencià de Competitivitat Empresarial (IVACE), per la qual es disminueix el pressupost del programa d'ajudes per a la preparació de propostes per a la presentació a convocatòries del Programa marc d'investigació i innovació 2014 - 2020 Horitzó 2020 (Horitzó-CV) amb càrrec al pressupost de l'exercici 2018. [2018/9102]  
Per Resolució de 14 de febrer de 2018, del president de l'Institut Valencià de Competitivitat Empresarial (IVACE) es van convocar subvencions per a la preparació de propostes per a la presentació a convocatòries del Programa marc d'investigació i innovació 2014 - 2020 Horitzó 2020 (Horitzó-CV) amb càrrec al pressupost de l'exercici 2018 (DOGV 8244, 28.02.2018). L'article 12, Dotació pressupostària, estableix que el pressupost per a la concessió de les subvencions previstes és de 675.000 euros amb càrrec a la línia S6722000, «Investigació, desenvolupament i innovació empresarial», amb càrrec a l'exercici 2018.  
Per Resolució de 6 de juliol de 2018, del president de l'IVACE, va tindre lloc l'adjudicació de les ajudes de l'esmentat programa per un import total de 453.074,80 ?, és a dir, per un import inferior al pressupost disponible.  
Vista la proposta de la Direcció General de l'IVACE, de conformitat amb l'informe de l'Àrea d'Empreses i Associacions de l'IVACE, de data 21 de setembre de 2018, en el que es proposa l'ampliació del pressupost de la convocatòria de subvencions per a projectes de Certificació d'R+D+I (Certifica-CV) amb càrrec al pressupost de l'exercici 2018, amb fons no adjudicats procedents de la línia pressupostària S6722000, «Investigació, desenvolupament i innovació empresarial», del Programa marc d'investigació i innovació 2014 - 2020 Horitzó 2020 de l'exercici 2018.  
En virtut del que antecedeix, i de conformitat amb allò que disposa l'article 4.2.i del Decret 4/2013, de 4 de gener, del Consell, pel qual s'aprova el Reglament d'organització i funcionament de l'Institut Valencià de Competitivitat Empresarial (IVACE), resolc:  
  
Disminuir en 49.195,15 euros la dotació pressupostària corresponent a la convocatòria de subvencions per a la preparació de propostes per a la presentació a convocatòries del Programa marc d'investigació i innovació 2014 - 2020 Horitzó 2020 (Horitzó-CV) amb càrrec al pressupost de l'exercici 2018, aprovada per la Resolució de 14 de febrer de 2018, del president de l'IVACE (DOGV 8244, 28.02.2018).  
  
La present resolució entrarà en vigor l'endemà de la publicació del seu extracte en el Diari Oficial de la Generalitat Valenciana (DOGV).  
  
  
Contra aquest acte, que posa fi a la via administrativa, podrà interposar-se en el termini d'un mes recurs potestatiu de reposició davant del mateix òrgan que ha dictat la resolució, de conformitat amb el que estableixen els articles 123 i 124 de la Llei 39/2015, d'1 d'octubre, del procediment administratiu comú de les administracions públiques, o bé en el termini de dos mesos recurs contenciós administratiu, davant del jutjat contenciós administratiu corresponent, de conformitat amb el que preveuen els articles 8 i 46 de la Llei 29/1998, de 13 de juliol, reguladora de la jurisdicció contenciosa administrativa, sense perjuí que puga interposar-se qualsevol altre recurs que es crega oportú.  
   
  
València, 27 de setembre de 2018.- El president de l'IVACE: Rafael Climent González.